Lowiengn

Lowiengn (Frans: Luingne, Nederlands: Lowingen) es e dorp en dêelgemêente van de Woalse gemêente Moeskroen in de provinsje Enegouwn. Lowiengn es, juuste lyk Moeskroen zelve en zyn and're dêelgemêente, gebied woar toalfaciliteytn van toepassienge zyn en es feytelyk twêetoalig. De platse van Lowiengn es vergroeid gerakt me de verstedelykte bebouwienge van Moeskroen, wa voe e stik ôok deurelôopt ip't groundgebied van Herzêeuw. En ofgesneed'n stik van Lowiengn, woa der surtout industrie es, ligt mêer na de westkantn, teegn De Schreve.